Så mange er røget ud af dagpenge

Ny opgørelse fra AK-Samvirke viser, at cirka 1200 ledige pr. måned har mistet dagpengene til og med maj i 2015.

Antallet af ledige, der mister dagpengene, fortsætter med at stige.

* Fra januar til maj 2015 har lidt over 6000 personer mistet dagpengeretten. Det er dog usikkert, hvor stor en andel af de 56.600, der er kommet i arbejde igen.

- Den seneste opgørelse fra Styrelsen for Arbejdsmarked og Rekruttering (Star), som viser, hvad der er sket med de ledige, der har mistet dagpengene, er fra november 2014.

- Den syv måneder gamle opgørelse fra Star viser, at godt en fjerdedel er kommet i arbejde igen og at lige under hver tiende står helt uden forsørgelse på daværende tidspunkt.

* Siden januar 2013 har cirka 56.600 personer mistet dagpengeretten

* Cirka 2500 personer har i de første fem måneder af 2015 mistet retten til den midlertidige arbejdsmarkedsydelse

* I alt har 7200 personer siden januar 2014 mistet retten til den midlertidige arbejdsmarkedsydelse.

De nyeste tal for, hvor mange personer der modtager den midlertidige arbejdsmarkedsydelse, er fra december 2013.

* Da var 13.886 på ydelsen, og de vil alle i løbet af 2015 miste ydelsen igen, hvis de ikke kommer i beskæftigelse igen inden.

Kilder: AK-Samvirke

/ritzau/